
Selam alejkum!


Kao prvo da vas Allah dragi nagradi za vas trud,i ovu stranicu. Imam jedno pitanje pa ako mozete da mi sto prije odgovorite, naime u 15. sedmici trudnoce sam, prije par dana sam prokrvarila, odem doktoru, kao moguci pobacaj, pa opet naizad sve hvala dragomAllahu sve uredu, tamo vamo, nebitno, uglavnom moje pitanje se odnosi na ***[namaz](https://pitajucene.com/search/Namaz/questions/ "Pretraži pitanja o namazu")***, posto ja i dalje krvarim, ne znam kako i sta?


Krvarenje se nekad pojavi, traje malo, sat, dva vremena, pa poslije toga smedja sluz, a nekad nemam nikako dan, a nekad malo vise par sati. Da li smijem u toku tog krvarenja klanjati, ako je vrijeme namaza nastupilo,ili trebam cekati da krvarenje prodje iako sa tim i prodje vrijeme namaza. I sta kad prestanem krvariti, da li mogu samo ***[abdest](https://pitajucene.com/search/Abdest/questions/ "Pretraži pitanja o abdestu")*** uzeti ili se ipak moram okupati?


Jos jedno pitanje: od negdje u 10-te sedmice trudnoce su mi pocele mucnine, pracene i sa povracanjem, imala sam strasne tegobe i probleme. Hvala ALlahu pa se i to smirilo. Uglavnom dok sam imala te mucnine, cim bi se sagela za nesto odma bi pocela povracati, pa tako da sam sjedeci klanjala, sad pitanje da li je to bilo mi ispravno, i nekad bi imala takve mucnine da nisam mogla progovoriti. Sa muzem sam se vecinom rukama sporazumijevala, bilo je i zalosno i smijesno, pa tako da sam nekad klanjala a u sebi ucila, pa da li je i to bilo ispravno?


* 
* 
* 
* 
* 
* 
* 

 
Da li se klanja ako se pojavi krvarenje u trudnoći

Alejkumusselam!


Što se tiče krvarenja, s obzirom da si trudna, ovo tvoje krvarenje nije hajz niti je nifas sve dok ne bi pobacila, ne daj bože, nego je to istihaza a krv istihaze nije krv hajza nego je rezultat nekog poremećaja u organizmu. Na tebi je da klanjaš svaki ***[namaz](https://pitajucene.com/search/Namaz/questions/ "Pretraži pitanja o namazu")*** u njegovom vremenu, stim da si obavezna uzeti ***[abdest](https://pitajucene.com/search/Abdest/questions/ "Pretraži pitanja o abdestu")*** kada nastupi namasko vrijeme i taj abdest ti traje do sljedećeg namaskog vremena ako ga ne pokvariš nečim drugim mimo krvi.


Prije abdesta trebaš se očistit od krvi (oprati mjesto krvarenja) i obući čisti veš (unutrašnji). Ono što te može spriječiti od namaza je nifas koji dođe poslije poroda a poslije njega hajz. A sve dok si trudna moraš klanjati, čista si i za tebe važe propisi kao i za svaku čistu ženu. Ne moraš se kupati sa prestankom krvarenja jer to nije krv hajza nego samo uzimaš abdest kada nastupi namasko vrijeme a po nekim učenjacima je ***[mustehab](https://pitajucene.com/search/Mustehab/answers/ "Pretraži odgovore za Mustehab")*** da se okupaš jer je i to došlo u hadisu.


A što se tiče klanjanja sjedeći u stanju slabosti i jake mučnine, nisi ispravno postupila jer si trebala klanjati stojeći, a ako nisi bila u stanju onda sjedeći, jer ako si mogla stojati trebali si stojeći jer je stajanje rukn namaza, stim da se ne saginješ nego samo išaretiš za ruku’ i išaretiš za sedždu da se vidi razlika između njih. Ako nisi znala za ovo namazi koje si klanjala tako kako si opisala su ti ispravni inšaallah.


A što se tiče namaza koje si klanjala u sebi, ako misliš pod tim da si klanjala u sebi da ti se glas ne čuje a mrdala si jezikom i usnama, onda je to ispravno, tako se i klanja. A ako si klanjala samo mislima, bez da mrdaš jezikom, onda ti namazi koje si tako klanjala nisu ispravni i treba da se sjetiš koliko namaza si tako klanjala i da ih naklanjaš, jer je naređeno da se u namazu uči, a učenje može biti u sebi i naglas, a izgovarati mislima nije učenje. Ve billahi tevfik.


Odgovorio na pitanje:Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa :n-um.com


